Mebyon Kernow - Uiquipedia

# Mebyon Kernow

### De Uiquipedia

Mebyon Kernow (Fíos de Curnialles, MK) ye un partíu nacionalista de Curnialles. Foi fundáu en 1952, y nel 2000 el so xefe yera Dick Cole. El so idegal ye de calter europeísta y celtista, partidariu de guetar un remediu económicu llocal pa dar trabayu a la xente del país. Tamién quieren llevar la llingua y la cultura córniques a la educación del país. Pertenez a la denomada Lliga Céltica, xunta Mec Vannin, partíu nacionalista maniego, Union Démocratique Bretonne, de Bretaña, y Plaid Cymru, formación política nacionalista galesa.

## [editar] Fundación

El 6 de xineru de 1951 la revista New Cornwall patrocinara l'apaición del Mebyon Kernow, nún actu nel hotel Oates de Rysrudh, al cual asistiron 13 persones y 7 más unviaron el so sofitu, ente elles los futuros bardos de Curnialles y un profesor universitariu. Nomaron a Helena Charles presidenta del partíu, a Lambert Truran secretariu, y a George Pawley White tesoreru. Editen el xornal Kenethel Kernewek (Nación Córnica), influyíu polos idegales del Plaid Cymru, de calter celtista y con un programa ente autonomista y federalista, asina comu con un vagu reformismu social, que proponse “restaurar la identidá céltica de Curnialles”. Defende la llingua córnica o kernewek y llucha por revitalizala, asina comu querer caltener el caráuter de los intereses de Curnialles comu nación céltica, tóu propiciando los adelantos constitucionales que-y permitan algamar l'autodeterminación, al tiempu que promociona la reanudación non sólu de la llingua, sinón tamién de la hestoria, la lliteratura y el deporte propios, comu la llucha córnica. N'esti mitin adoptarán los sieti oxetivos del partíu:

1. Estudiar les condiciones llocales ya intentar poner remediu a lo que perxudica los intereses de Curnialles al traviés de la opinión pública.

2. Fomentar la llingua y lliteratura córniques.

3. Algamar l'estudiu de la hestoria córnica dende un puntu de vista propiamente córnicu.

4. Aceptar la idega de que Curnialles ye una de les seyes naciones céltiques de la Lliga Céltica.

5. Publicar panfletos, octavilles, artículos y cartes na prensa defendiendo estes idegues.

6. Organizar actos y conciertos d'ambiente córnico-célticu en favor de defender el so ideariu.

7. Cooperar con otres sociedaes favoratibles a preservar el caráuter de Curnialles.

En setiembre de 1951 rexistraríase comu partíu políticu partidariu del autogobiernu córnicu.

## [editar] Desendolcu

Durante les dos primeres décaes, non pasó de ser un pequeñu grupu d'entusiastes. Índa asina, Helena Charles, que dexa de ser la secretaria en 1954 en favor de Cecil Beer, obtién en 1953 un escañu nel conceyu de Camborne-Redruth. Amás, dende 1956 los militantes Helena Charles y P. Pool organizarán campamentos córnicos pa dar a conocer a la xuventú la llingua perdía, cola gramática Cornish for beginners. Con esti panorama, en 1960 el Mebyon Kernow tan sólu acapara un centenar de militantes.

Nes elleiciones llocales de 1970 el Mebyon Kernow tan sólu obtién el 2% los votos y una cierta representación a nivel llocal. Gracies a esti fechu en 1971 llegaría al millar de militantes baxu'l lliderazgu de Len Truran y Richard Jenkin, que se presentaren nes xenerales de 1970. Pero'l 25 de mayu de 1975 un miembru del MK, James Whetler, que se presentará nes xenerales de 1974 por Truro, abandona'l partíu pa fundar un nuevu grupu, el Party Kenethlegk Kernow o Cornish National Party, más radical ya influenciáu pol SNP escocés (Scottish National Party), miembru de la Lliga Céltica con otros grupos escoceses, galeses, maniegos, bretones ya irlandeses.

## [editar] Enllaces Esternos

Páxina Oficial

Retrieved from "http://ast.wikipedia.org../../../m/e/b/Mebyon_Kernow_6780.html"

Categoría: Partíos políticos

##### Views

- Artículu
- Discusión
- Revisión actual

##### Buscar